ଡିଫଥେରିଆ ଆଣ୍ଟିଟକ୍ସିନ
ଡିଫଥେରିଆ ଆଣ୍ଟିଟକ୍ସିନ (ଇଂରାଜୀ ଭାଷାରେ Diphtheria antitoxin ବା DAT) ଏକ ଔଷଧ ଯାହା ଡିଫଥେରିଆ ରୋଗର ଚିକିତ୍ସା ନିମନ୍ତେ ଆଣ୍ଟିବଡିରୁ (antibodies) ପ୍ରସ୍ତୁତ କରାଯାଇଥାଏ । ଏହା ଡିଫଥେରିଆ ରୋଗର ପ୍ରତିଷେଧ ନିମନ୍ତେ ଅଧୁନା ଦିଆଯାଉନାହିଁ । ଏହା ଶିରାଭ୍ୟନ୍ତର (injection into a vein) ବା ମାଂସପେଶୀରେ (muscle) ଇଞ୍ଜେକସନ ଆକାରରେ ଦିଆଯାଏ । 

ସାଧାରଣତଃ ଏଥିରେ ପାର୍ଶ୍ୱ ପ୍ରତିକ୍ରିୟା ଦେଖାଯାଏ । ସେରମ ସିକନେସ (serum sickness) ଓ ଆନାଫାଇଲାକ୍‌ସିସ ଭଳି ଆଲର୍ଜି ପ୍ରତିକ୍ରିୟା ଦେଖାଯାଏ । 
ଡିଫଥେରିଆ ଟକ୍ସିନପ୍ରତି ଇମ୍ମ୍ୟୁନାଇଜ ହୋଇଥିବା ଘୋଡ଼ାର ରକ୍ତ ପ୍ଲାଜମାରୁ (blood plasma) ଏହି ଆଣ୍ଟିଟକ୍ସିନ ପ୍ରସ୍ତୁତ କରାଯାଏ । ଏହା କୋରାଇନୋବ୍ୟାକ୍ଟେରିଅମ ଡିଫଥେରିର (:en:Corynebacterium diphtheriae) ଟକ୍ସିନ‌କୁ ଅଣପ୍ରଭାବିତ କରି କାର୍ଯ୍ୟକ୍ଷମ ହୁଏ । 

ଅଠର ଶହ ଶତାବ୍ଦୀର ଶେଷ ଭାଗରେ ଡିଫଥେରିଆ ଆଣ୍ଟିଟକ୍ସିନ ପ୍ରସ୍ତୁତ ହୋଇ ଡାକ୍ତରି ସେବାରେ ନିୟୋଜିତ ହୋଇଥିଲା ।  ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ (World Health Organization's List of Essential Medicines) ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ (health system) ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଯୁକ୍ତରାଷ୍ଟ୍ର ଆମେରିକାରେ ଏହା ସେଣ୍ଟର ଫର ଡିଜିଜ କଣ୍ଟ୍ରୋଲ (Center for Disease Control) ସଂସ୍ଥାରେ ମିଳେ । ସନ ୨୦୦୮ ସୁଦ୍ଧା ଏହା ୟୁରୋପର ଅନେକ ଦେଶ ସ‌ହିତ ଅନ୍ୟାନ୍ୟ ଅନେକ ଦେଶମାନଙ୍କରେ ଏହା ମିଳୁନଥିଲା ।

ଆଧାର 

ଔଷଧ